35 हजार घरों के सब्सिडी सिलेंडरों का कोटा खत्म, अब 769 रुपए में सिलेंडर
पेट्रोलियमकंपनियों ने घरेलू और व्यावसायिक सिलेंडरों की रेट में बुधवार एक मार्च से बढ़ोतरी कर दी। सिलेंडरों की नई रेट जिले के 35 हजार उपभोक्ताओं की जेब पर भारी पड़ेगी। कंपनियों ने नॉन सब्सिडी वाले सिलेंडर की रेट में 87 रुपए और कमर्शियल सिलेंडर की रेट में 149.50 रुपए की बढ़ोतरी की हैं। फरवरी-मार्च आते-आते करीब 35 हजार परिवारों को मिलने वाले सब्सिडी के 12 सिलेंडरों का कोटा खत्म हो गया है। माना जा रहा है कि अंतरराष्ट्रीय बाजार में कच्चे तेल की कीमतों में लगातार हो रही बढ़ोत्तरी के चलते पेट्रोलियम कंपनियों ने घरेलू गैस सिलेंडरों की रेट में एक साथ इतनी अधिक बढ़ोत्तरी की है। नॉन सब्सिडी वाले घरेलू गैस सिलेंडर (14.2 किग्रा) की रेट फरवरी में 682 रुपए थी। एक मार्च से इसमें 87 रुपए की बढ़ोत्तरी हो चुकी है। सिलेंडर की रेट 769 रुपए हो गई है। इसी प्रकार कमर्शियल सिलेंडर (19 किग्रा) की रेट फरवरी में 1303.50 रुपए थी। इसमें 149.50 रुपए की बढ़ोत्तरी की गई है। एक मार्च से यह सिलेंडर 1452 रुपए में मिलना शुरू हो चुका है।
इससे पहले पेट्रोलियम कंपनियों ने एक फरवरी को घरेलू गैस सिलेंडरों की रेट में 66 रुपए की बढ़ोत्तरी की थी। इस प्रकार दो माह में ही सिलेंडरों की रेट में 152 रुपए की बढ़ोत्तरी हो चुकी है। जिन उपभोक्ताओं का सब्सिडी के 12 सिलेंडरों का कोटा खत्म हो चुका है। उनको अब महंगी दर पर सिलेंडर खरीदना पड़ेगा। उल्लेखनीय है कि जिले में एक लाख 30 हजार से ज्यादा उपभोक्ता, 11 गैस एजेंसियां है।
जानिएउपभोक्ताओं का गणित : उपभोक्ताओंको एक अप्रैल से लेकर 31 मार्च तक 12 सिलेंडरों पर सब्सिडी मिलती है। इससे अधिक सिलेंडर लेने पर उपभोक्ता को सिलेंडर की पूरी रेट चुकानी पड़ती है। जिले में एक लाख 30 हजार रसोई गैस उपभोक्ता है। इनमें से 35 हजार का सब्सिडी के 12 सिलेंडरों का कोटा फरवरी में खत्म हो गया था। अब मार्च में 35 हजार उपभोक्ता को सिलेंडर पर सब्सिडी नहीं मिलेगी।
व्यावसायिक सिलेंडर की रेट
1जनवरी - 1197.50 रुपए
1 फरवरी - 1303.50 रुपए
1 मार्च - 1452 रुपए
घरेलूगैस के बढ़ते भाव
1जनवरी - 615.50 रुपए
1 फरवरी - 682 रुपए
1 मार्च - 769 रुपए
hin_Deva hin_Deva hin_Deva hin_Deva hne_Deva awa_Deva hin_Deva hin_Deva hin_Deva awa_Deva hin_Deva hin_Deva